
Упућене препоруке Полицијској станици Кладово 

Извештај тима Националног превентивног механизма, кога су чинили представници Заштитника грађана и удружења Београдски центар за људска права, о посети Полицијској станици Кладово обављеној 16. маја 2012. године садржи препоруке мера за отклањање уочених недостатака у раду, а који се односе на забрану тортуре и других облика сурових, нељудских или понижавајућих казни и поступака и унапређење положаја лица лишених слободе. Полицијској станици Кладово упућено су 2 препорука мера за отклањање уочених недостатака.
Препоруке:
У ПС Кладово постојеће просторије за задржавање не испуњавају важеће стандарде.
ПРЕПОРУКА:
1. У згради ПС Кладово ће се извршити реконструкција постојећих просторија за задржавање, тако што ће се формирати просторије за задржавање у површини сагласној важећим стандардима, са лежајем опремљеним душеком и ћебетом, са мокрим чвором - славином за текућу воду и сигурносном WC шољом (испирач уградити у зид - тако да нема истурених делова), са природним или вештачким осветљењем и проветравањем, са грејним телом, са дугметом електричног звона за позивање дежурног полицијског службеника и камером за видео надзор тако постављеном да се не нарушава приватност задржаног лица. 

2.  До реконструкције просторија, односно њиховог усклађивања са важећим стандардима, исте се неће користити за полицијско задржавање.
ЗАМЕНИК ЗАШТИТНИКА ГРАЂАНА

